Pauli Heikkilä sai arvostetun Puupäähattu-sarjakuvapalkinnon yhdessä Markku Paretskoin kanssa vuonna 1998.

Kirjailija, kuvataiteilija ja sarjakuvatekijä Pauli Heikkilä on kuollut 62-vuotiaana pitkään sairastettuaan. Heikkilä kuoli keskiviikkona kotonaan Tampereella.

Heikkilä muistetaan etenkin huumorilehti Pahkasiasta, jonka toimituskuntaan hän liittyi vuonna 1977. Heikkilä piirsi ja myös kirjoitti yhdessä Markku Paretskoin kanssa lehteen Vanhat herrat -nimistä sarjakuvaa.